**Son Heung-min** (\* 8. júl 1992, Čchunčchon, Južná Kórea) je juhokórejský futbalista, ktorý hráva na pozícii útočníka, za anglický klub Tottenham Hotspour.

Keď v roku 2015 prestúpil z Bayeru Leverkusen do Tottenhamu stal sa najdrahším prestupujúcim ázijským futbalistom. V roku 2020 sa stal prvým futbalistom z Ázie, ktorý v Premier League strelil 50 a viac gólov.

Zúčastnil sa s Južnou Kóreou na Majstrovstvách sveta vo futbale 2014 a 2018.

Klubová kariéra
---------------

### Hamburger SV

Vo veku 16 rokov sa Son pripojil k mládežníckemu tímu Hamburgeru SV. Hráčom prvého tímu Hamburgeru SV sa stal v sezóne 2010/11. Prvý gól v Bundeslige dal 30. októbra 2010 proti 1. FC Köln. Stal sa najmladším strelcom tímu, ktorý skóroval v Bundeslige vo veku 18 rokov. Vedci predpovedali, že môže byť ďalším Cha Bum-kunom legendárnym juhokórejským bundesligovým útočníkom. V sezóne 2010/11 strelil Son tri góly v štrnástich zápasoch. V príprave pred sezónou 2011/12 dal Son až 18 gólov a to iba v deviatich zápasov. Po vynechaní úvodného zápasu kvôli horúčke dal Son dva góly v priebehu troch zápasov. V sezóne 2011/12 strelil Son päť gólov v Bundeslige. Sezóna 2012/13 bola pre Sona prelomová, 9. februára 2013 strelil dva góly proti Borussi Dortmund pri výhre 4:1 a bol vyhlásený mužom zápasu. Sezónu ukončil s dvanástimi gólmi a stal sa piatym juhokórejským futbalistom, ktorý za sezónu dosiahol dvojciferný počet gólov.

### Bayer 04 Leverkusen

Dňa 13. júna 2013 bol potvrdený jeho prestup do Bayeru Leverkusen za údajne 10 miliónov eur čo bola vtedy najdrahšia prestupová čiastka v histórii klubu. S tímom sa dohodol na päťročnej zmluve. 9. novembra 2013 strelil hattrick proti svojmu bývalému klubu Hamburgeru SV pri výhre 5:3. S tímom sa v sezóne 2013/14 umiestnili na treťom mieste v Bundeslige čím sa dostali do Ligy majstrov 2014-15. V sezóne 2013/14 strelil 12 gólov v 43 zápasov. Ďalší hattrick zaznamenal 14. februára 2015 pri prehre 4:5 s VfL Wolfsburg. V sezóne 2014-15 prekonal gólové maximum, keď dal 17 gólov v 42 zápasov.

### Tottenham Hotspur

Dňa 28. augusta 2015 sa Son pripojil k Tottenhamu Hotspur za 22 miliónov libier (30 miliónov eur). Po podpise zmluvy sa stal najdrahším ázijským futbalistom v histórii futbalu. Son debutoval 13. septembra proti Sunderlandu pri výhre 1:0 bol vystriedaný v 62. minúte. Jeho prvé góly boli v Európskej lige 2015/16, keď dvakrát skóroval proti Karabachu pri výhre 3:1. O tri dni neskôr dal svoj prvý gól v Premier League proti Crystal Palace, pričom zabezpečil prvé víťazstvo Tottenhamu v sezóne. Sezónu 2015/16 ukončil s ôsmimi gólmi v 40 zápasov. V prvom vystúpení v PL v sezóne 2016/17 dal dva góly a vytvoril tretí pri výhre 4:0 proti Stoke City. Dňa 27. septembra 2016 strelil svoj prvý gól v Lige majstrov v drese Tottenhamu, keď dal jediný gól proti CSKA Moskva. 14. októbra bol Son vyhlásený za najlepšieho hráča Premier League v mesiaci september. Stal sa prvým ázijským futbalistom, ktorý získal toto ocenenie. 12. marca 2017 strelil svoj prvý hattrick pri víťazstve 6:0 proti Milwallu. V sezóne 2016/17 dal 21 gólov vo všetkých súťažiach. Dňa 20. júla 2018 Son podpísal novú päťročnú zmluvu do roku 2023. Prvý gól v sezóne 2018/19 bol zároveň jeho 50. gól vo všetkých súťažiach, zaznamenal ho pri víťazstve 3:1 proti Chelsea čím uštedril súperovi prvú prehru v sezóne. Dňa 9. apríla 2019 dal vôbec prvý gól v európskej súťaži na štadióne Tottenhamu Hotspur vo štvrťfinále Ligy majstrov 2018/19 proti Manchestru City pri víťazstve 1:0. V odvetnom zápase skóroval Son dvakrát čím zariadil postup Tottenhamu do semifinále Ligy majstrov. Tottenham sa v Lige majstrov nakoniec dostal až do finále kde ale podľahli Liverpoolu 0:2. Dňa 21. októbra 2019 bol Son nominovaný do 30-členného užšieho výberu na ocenenie Zlatá lopta 2019. 6. apríla 2020, keď bol futbal pozastavený kvôli pandémii COVID-19 v Európe, Son vykonával povinnú juhokórejskú vojenskú službu. Pôsobil v námornej pechote tri týždne na ostrove Čedžu. V druhom zápase sezóny 2020/21 dal Son štyri góly pri víťazstve 5:2 proti Southamptonu, na všetky góly mu prihrával Harry Kane. Dňa 4. októbra 2020 pomohol Tottenhamu pri vysokom víťazstve 6:1 proti Manchestru United, pre Tottenham to bolo najvyššie víťazstvo na Old Trafford. Dňa 23. júla 2021 podpísal Son zmluvu s Tottenhamom do roku 2025.

Reprezentačná kariéra
---------------------

### Majstrovstvá sveta vo futbale 2014

V júni 2014 bol Son menovaný do zostavy Južnej Kórei na Majstrovstvá sveta 2014 v Brazílii. Na turnaji skóroval pri prehre 2:4 nad Alžírskom. Južná Kórea skončila v skupine.

### Majstrovstvá Ázie vo futbale 2015

Son bol vybraný do nominácie na Majstrovstvá Ázie vo futbale 2015. Vo štvrťfinále proti Uzbekistanu skóroval dvakrát pri výhre 2:0 po predĺžení. Vo finále proti Austrálii dal vyrovnávajúci gól na 1:1 no Južná Kórea prehrala 1:2 po predĺžení.

### Majstrovstvá sveta vo futbale 2018

Dňa 4. júna 2018 bol Son vybraný do 23-člennej nominácie na Majstrovstvá sveta 2018. Na turnaji skóroval dvakrát, prvý gól dal pri prehre s Mexikom 1:2, druhý zaznamenal pri víťazstve nad úradujúcimi majstrami sveta proti Nemecku, keď skóroval na 2:0

Štatistiky kariéry
------------------

### Klubové

*K 1. marcu 2022*

Zápasy a góly za klub v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Hamburger SV II | 2009-10 | Regionalliga Nord | 6 | 1 | ― | ― | ― | 6 | 1 |
| Hamburger SV | 2010-11 | Bundesliga | 13 | 3 | 1 | 0 | ― | ― | 14 | 3 |
| 2011-12 | 27 | 5 | 3 | 0 | ― | ― | 30 | 5 |
| 2012-13 | 33 | 12 | 1 | 0 | ― | ― | 34 | 12 |
| Celkom | 73 | 20 | 5 | 0 | ― | ― | 78 | 20 |
| Bayer Leverkusen | 2013-14 | Bundesliga | 31 | 10 | 4 | 2 | ― | 8**1** | 0 | 43 | 12 |
| 2014-15 | 30 | 11 | 2 | 1 | ― | 10**1** | 5 | 42 | 17 |
| 2015-16 | 1 | 0 | 0 | 0 | ― | 1**1** | 0 | 2 | 0 |
| Celkom | 62 | 21 | 6 | 3 |  |  | 19 | 5 | 87 | 29 |
| Tottenham Hotspur | 2015-16 | Premier League | 28 | 4 | 4 | 1 | 1 | 0 | 7**2** | 3 | 40 | 8 |
| 2016-17 | 34 | 14 | 5 | 6 | 0 | 0 | 8**1 2** | 1 | 47 | 21 |
| 2017-18 | 37 | 12 | 7 | 2 | 2 | 0 | 7**1** | 4 | 53 | 18 |
| 2018-19 | 31 | 12 | 1 | 1 | 4 | 3 | 12**1** | 4 | 48 | 20 |
| 2019-20 | 30 | 11 | 4 | 2 | 1 | 0 | 6**1** | 5 | 41 | 18 |
| 2020-21 | 37 | 17 | 2 | 0 | 3 | 1 | 9**2** | 4 | 51 | 22 |
| 2021-22 | 22 | 10 | 2 | 0 | 4 | 0 | 4**3** | 1 | 32 | 11 |
| **Celkom** | **219** | **80** | **25** | **12** | **15** | **4** | **53** | **22** | **312** | **118** |
| Celkovo | 360 | 122 | 36 | 15 | 15 | 4 | 72 | 27 | 483 | 168 |

**Poznámky:**

**1** Liga majstrov UEFA

**2** Európska liga UEFA

**3** Európska konferenčná liga UEFA

### Reprezentačné

*K 16. novembru 2021*

Zápasy a góly za reprezentáciu| Národný tím | Rok | Zápasy | Góly |
| --- | --- | --- | --- |
| Kórejská republika | 2010 | 1 | 0 |
| 2011 | 7 | 1 |
| 2012 | 3 | 0 |
| 2013 | 11 | 4 |
| 2014 | 12 | 2 |
| 2015 | 12 | 9 |
| 2016 | 6 | 1 |
| 2017 | 9 | 3 |
| 2018 | 13 | 3 |
| 2019 | 13 | 3 |
| 2020 | 2 | 0 |
| 2021 | 7 | 4 |
| Celkovo | 96 | 30 |

Úspechy
-------

**Tottenham Hotspur**

* Liga majstrov UEFA vicemajster: 2018-19
* EFL Cup vicemajster: 2020-21

**Južná Kórea U23**

* Ázijské hry: 2018

**Južná Kórea**

* Majstrovstvá Ázie vo futbale vicemajster: 2015

**Individuálne**

* FIFA Puskás Award: 2020
* Ázijský futbalista roka: 2020, 2021

Referencie
----------

1. ↑   *Heung-Min Son | Tottenham Hotspur | Premier League | 2021/22 | Spielerprofil* [online]. kicker, [cit. 2022-03-06]. Dostupné online. (po nemecky)
2. ↑   *Bayer 04 Leverkusen 5-3 Hamburger SV | Matchday 12 | Report - Bundesliga - official website* [online]. web.archive.org, 2013-11-10, [cit. 2022-03-06]. Dostupné online. Archivované 2013-11-10 z originálu.
3. ↑   *Heung-Min Son - Tottenham Hotspur - Bundesliga: alle Spielerstatistiken, News und alle persönlichen Informationen - kicker* [online]. web.archive.org, 2019-04-21, [cit. 2022-03-06]. Dostupné online. Archivované 2019-04-21 z originálu.
4. ↑  LONG, Sam. *Son Heung-min vows to justify his £22m price tag at Tottenham* [online]. www.standard.co.uk, 2015-08-31, [cit. 2022-03-06]. Dostupné online. (po anglicky)
5. ↑   Tottenham Hotspur 3-1 FK Qarabag. *BBC Sport*. Dostupné online [cit. 2022-03-06]. (po anglicky)
6. ↑   Tottenham Hotspur 1-0 Crystal Palace. *BBC Sport*. Dostupné online [cit. 2022-03-06]. (po anglicky)
7. ↑   *Son Heung-min secures Tottenham Hotspur vital win in Moscow* [online]. the Guardian, 2016-09-27, [cit. 2022-03-06]. Dostupné online. (po anglicky)
8. ↑   *Son claims EA SPORTS Player of the Month prize* [online]. www.premierleague.com, [cit. 2022-03-06]. Dostupné online. (po anglicky)
9. ↑   Tottenham Hotspur 6-0 Millwall. *BBC Sport*. Dostupné online [cit. 2022-03-06]. (po anglicky)
10. ↑  CREDITOR, Avi. *Champions League Highlights: Tottenham vs. Man City* [online]. Sports Illustrated, [cit. 2022-03-06]. Dostupné online. (po anglicky)
11. ↑  MEDIA, P. A.. *Tottenham's Son Heung-min starts military service in South Korea* [online]. the Guardian, 2020-04-20, [cit. 2022-03-06]. Dostupné online. (po anglicky)
12. ↑   Scoring four goals incredible - Son. *BBC Sport*. Dostupné online [cit. 2022-03-06]. (po anglicky)

Externé zdroje
--------------

Zdroj
-----

*Tento článok je čiastočný alebo úplný preklad článku Son Heung-min na anglickej Wikipédii.*

Autoritné údaje: * ISNI: 0000000477088653
* LCCN: no2019076561
* VIAF: 26155914617139402923
* WorldCat: lccn-no2019076561